CELEX: 62004TB0113
Language: el
Date: 2007-12-12 00:00:00
Title: Υπόθεση T-113/04: Διάταξη του Πρωτοδικείου της 12ης Δεκεμβρίου — Atlantic Container Line κ.λπ. κατά Επιτροπής (Εκτέλεση αποφάσεως του Πρωτοδικείου — Επιστροφή των εξόδων τραπεζικής εγγυήσεως που συστάθηκε για την αναβολή της καταβολής προστίμου το οποίο επιβλήθηκε από την Επιτροπή και στη συνέχεια ακυρώθηκε από το Πρωτοδικείο — Προσφυγή ακυρώσεως και αγωγή αποζημιώσεως — Εξωσυμβατική ευθύνη της Κοινότητας — Μη ύπαρξη άμεσης αιτιώδους συνάφειας μεταξύ της παράνομης συμπεριφοράς του οργάνου και της προβαλλομένης ζημίας)

8.3.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 64/38
            
         Διάταξη του Πρωτοδικείου της 12ης Δεκεμβρίου — Atlantic Container Line κ.λπ. κατά Επιτροπής
   (Υπόθεση T-113/04) (1)
   
   (Εκτέλεση αποφάσεως του Πρωτοδικείου - Επιστροφή των εξόδων τραπεζικής εγγυήσεως που συστάθηκε για την αναβολή της καταβολής προστίμου το οποίο επιβλήθηκε από την Επιτροπή και στη συνέχεια ακυρώθηκε από το Πρωτοδικείο - Προσφυγή ακυρώσεως και αγωγή αποζημιώσεως - Εξωσυμβατική ευθύνη της Κοινότητας - Μη ύπαρξη άμεσης αιτιώδους συνάφειας μεταξύ της παράνομης συμπεριφοράς του οργάνου και της προβαλλομένης ζημίας)
   (2008/C 64/62)
   Γλώσσα διαδικασίας: η αγγλική
   Διάδικοι
   
      Προσφεύγουσες-ενάγουσες: Atlantic Container Line AB (Göteborg, Σουηδία)· Transportación Marítima Mexicana SA de CV (Μεξικό, Μεξικό)· Hanjin Shipping Co. Ltd (Σεούλ, Νότια Κορέα)· Hyundai Merchant Marine Co. Ltd (Σεούλ)· Mediterranean Shipping Co. SA (Γενεύη, Ελβετία)· Neptune Orient Lines Ltd (Σιγκαπούρη, Σιγκαπούρη)· Orient Overseas Container Line (UK) Ltd (Suffolk, Ηνωμένο Βασίλειο)· P & O Nedlloyd Container Line Ltd (Λονδίνο, Ηνωμένο Βασίλειο) και Sea-Land Service, Inc. (Jacksonville, Φλόριντα, Ηνωμένες Πολιτείες) (εκπρόσωποι: αρχικώς J. Pheasant, M. Levitt και K. Nicholson, στη συνέχεια M. Levitt και K. Nicholson, solicitors)
   
      Καθής-εναγομένη: Επιτροπή των Ευρωπαϊκών Κοινοτήτων (εκπρόσωπος: P. Oliver)
   Αντικείμενο της υποθέσεως
   Αφενός, προσφυγή με αίτημα την ακύρωση της επιστολής της Επιτροπής της 6ης Ιανουαρίου 2004, με την οποία το εν λόγω όργανο αρνήθηκε να επιστρέψει τα έξοδα τραπεζικής εγγυήσεως την οποία συνέστησαν οι προσφεύγουσες-ενάγουσες κατόπιν των προστίμων τα οποία τους επιβλήθηκαν με την απόφαση 1999/243/CE της Επιτροπής, της 16ης Σεπτεμβρίου 1998, σχετικά με διαδικασία εφαρμογής των άρθρων 85 και 86 ΕΚ [νυν άρθρων 81 ΕΚ και 82 ΕΚ] (υπόθεση IV/35.134 — Trans Atlantic Conference Agreement), απόφαση η οποία ακυρώθηκε με την απόφαση του Πρωτοδικείου της 30ής Σεπτεμβρίου 2003 στις συνεκδικασθείσες υποθέσεις Τ-191/98 και Τ-212/98 έως Τ-214/98 (Συλλογή 2003, σ. ΙΙ-3275), και, αφετέρου, αγωγή αποζημιώσεως με αίτημα την επιστροφή αυτών των εξόδων τραπεζικής εγγυήσεως.
   Διατακτικό της διατάξεως
   Το Πρωτοδικείο διατάσσει:
   
               1)
            
            
               Απορρίπτει την προσφυγή-αγωγή.
            
         
               2)
            
            
               Καταδικάζει τις προσφεύγουσες-ενάγουσες στα δικαστικά έξοδα.
            
         
      (1)  ΕΕ C 118 της 30.4.2004.